Posted on July 20, 2017 by Bert van Jaarsveldt
Admiraal Vokololly wat 'n vryheidsvegter was het verdrink toe sy boot gebombardeer was in die Gou-Kou Rivier. Hy en sy makkers het toe almal omgekom.
Sy beendere wat daar langs die rivier begrawe was is opgegrawe en op Tuinplaas by die Volstruisrepubliek herbegrawe. Tydens die groot okkasie het die Baron in sy wysheid besluit dat hulle nou geregtig is om 'n grondeis in te stel.
Na vele beraadslaging word 'n landmeter aangestel. Daar word geadverteer en gekonfidereer. Die finale besluit is vanaf Port Elizabeth tot kort duskant Hermanus van Albertinia tot by Colesberg word afbebaken vir die eerste eis.
Die ou lappie grond is nie baie groot nie maar sal voldoen aan die vereistes tot tyd en wyl verdere besluite geneem sal word.
Die advertensie sal eersdaags verskyn want die Republiek raak so gewild en die instroming van orals oor raak nogal 'n probleem , want spasie en blyplek is nou eers prioriteit.
Die geleendheid wat gebruik word heet Vokkolollies vernoem na die Admiraal Vokkololly die groot Vryheidsvegter.
Die watermerk binne in die note het ook sy kop op. Dit is goedgedink om dit daar dan te bring aangesien die Admiraal sy lewe in die water verloor het.
Daar het 'n Weervoorspeller op die toneel verskyn en sy langtermynvoorspelling het ook 'n invloed op toekomstige uitbreiding en beplanning te weeg gebring.
Die aardverwarming en die veranderinge in die reënvalpatroon van die land het bespiegelinge dat die seevlak nou kan styg tot net anderkant die N2 en dat Albertinia eersdaags seefront sal hê.
Binnekort word daar stranderwe uitgegee aan die anderkant van die N2 , dan is "Karoo by the sea", erwe beskikbaar. Ons raai almal aan om sommer so gou moontlik 'n stranderfie te bekom want die eerste erwe sal nie te duur wees
nie , maar hoe nader die water skuif hoe duurder en meer onbekombaar gaan die grond wees.
Ons sal u op hoogte hou van al die verwikkelinge. Intussen groei ons Volstruisbevolking by die dag en almal is gelukkig en tevrede.
Iewers het iemand vir ons Motreën voorspel maar tot dusver gewaar ons nog geen motte hier by ons nie. Indien dit daar by julle uitgeval het laat weet ons asb dringend.